《必大弟赴新城簿》
宋代·赵孟坚

乃翁换官班，几郁青云志。
晚以身徇国，而得禄及嗣。
妙年当朊仕，应识珍重此。
簿领职任轻，正合亲文史。
东安吾旧游，山水清且美。
编户虽不稠，而亦有文士。
择友如择木，所贵高於已。
游观固有时，要在不逾礼。
饮爵不过三，马向垣涂履。
幕府傥留连，谨仰如处子。
切勿事轩昂，攻者蠭蝟起。
我已惯尝此，说病乃真意。
第守谦谦心，由天工处置。
命透如春回，不压重石底。
尔祖积善在，造物报必侈。
以我苦涩词，普告兄与弟。
莫怪欠夸谀，食橄有回味。
谓余言不信，识者试质以。

作者简介：中国南宋画家。生于庆元五年（1199），卒于景定五年（1264），一说卒于咸淳三年（1267）。字子固，号彝斋；宋宗室，为宋太祖十一世孙，汉族，海盐广陈（今嘉兴平湖广陈）人。曾任湖州掾、转运司幕、诸暨知县、提辖左帑。工诗善文，家富收藏，擅梅、兰、竹、石，尤精白描水仙；其画多用水墨，用笔劲利流畅，淡墨微染，风格秀雅，深得文人推崇。有书法墨迹《自书诗卷》，绘画《墨兰图》、《墨水仙图》、《岁寒三友图》等传世，著《彝斋文编》4卷。